El Presgå

El Presgå (F. Presgaux), c' est èn ancyin ptit ban del Walonreye, rebané avou Couvén, e l' Province di Nameur.


 Mwaissès dnêyes 
 Limeros del posse : 
 asteure : 5660
 davance : 6407
 Limero diyalectolodjike : Ph 82.
 Arondixhmint : Flipveye
 Sipotaedje des djins: les CeréjhesPhilippe Antoine, Motî do Virwin, p. 163.

 No di des plaeces di Presgå 
thumb
 El nåye : pazea ki fjheut limotche avou l' Principåté d' Chimai.
 France-Fontinne,

 Istwere 
Li boird coûtchantrece del Principåté d' Lidje, divant l' Principåté d' Chimai.

Å cmince, Presgå n' esteut k' on hamtea d' Gonri.

 Avey 
 viyès bônes tot do long del nåye, avou d' on costé, l' essegne del Principåté d' Lidje (el peron), eyet di l' ôte des costés, li cene des contes di Chimai (ene sipeye).
 vî tchinne dilé l' tchapele metowe dirî l' eglijhe, èn åbe foû-ordinaire di Walonreye.

 Tuzance walone 
 Veyåvté do walon 
 plake-tot-seu e walon, metou totavå l' viyaedje "Inte el tchinne et l' clotchî'' (intrè l' tchène et l' clotchî).

 Accint walon d' Presgå 
 dierin viyaedje del Walonreye walon-cåzante.
 årtike "el" (el Prezgå).

 Nos d' famile di Presgå  
Bråmint des familes di Presgå ont des nos ki provnèt do payis d' Lidje (Bastin, Delhåye). Dandjreus des djindåres do prince-eveke k' avént vnou låvå po wårder l' fontire.

 Sicrijheus e walon 
Sins k' ça fouxhe ene sicrijheuse e walon, Émilia Laffineur, purade kinoxhowe dizo l' no di si ome André Charles («Madame Charles») esteut dame di scole did la di 1941 a 1975. Diviè 1947, elle a scrît ene sinnete po ses scolresses djouwer å rindaedje des pris. Ele mete so sinne des fådeus et les bolions ki rivnèt d' France pol dicåce (c' est don des gamenes ki djouwèt des roles d' ome). Vola kékes bokets:
<blockquote><poem>Monique Perotc' est l' vraiy no des scolresses : Tén ! vos stoz rivnou pol dicåce eto !
Christiane Baudaux : E 1890, i n' mankreut k' ça d' rater l' dicåce !
Paulete Claudisse : Est çki l' såjhon a stî boune ?
Raymonde Vannieuwenhuyze : Way. Nos avans stî do costé di Rvén. I n aveut i n aveut do bea ovraedje. Et vos, d' ké costé stîz ?
Janine Pierquet : Nos sténs al Cawe des Bos. I n aveut des aspiks. Çou k' nos nd avans veu !
Émilie Neveu : Bondjoû mes djins. Nos n' vos avans nén veu sol voye. Payu avoz rvinou ?
Monique Baudson : A triviè bos pa les Cwate Frés.
Bernadette Jennekin : Ebén ! i steut tins ki dj' rarive. Cénk eures di voye pa des tcholeurs pareyes, ey ene bezaece bôrêye sol dos. Dji so skinté.
Jacqueline Naivin : Et mi eto !
Marcelle et Éliane : Bondjoû a tertos. On voet bén ki ça va esse el dicåce.
Jacqueline Naivin : Vos stoz ddja la, vozôtes.
Marcelle : Nos avans rvinou ayir å trén d' set eures a Chimai.
Christiane : Vos avoz rvinou a pî d' Chimai ?
Éliane : Nos avans rvinou a tcherete.
Monique Perot : Mins, puski ça va esse el dicåce, et k' nos stans tertos reyunis, si on danséve on cadrî po nos rmete e rote po dimegne.
Tertotes : C' est ça !
Rose Massin : Et so ç' tins la, dji va passer ene djate di cafè po boere cwand vos åroz fini.
Tertotes : Vos avoz råjhon. 
Janine Pierquet : E s' plaece pol cadrî.
(…)
(après l' danse)
Éliane Matthieu : Ebén, i gn aveut lontins k' on nd aveut fwait ostant.
(…)En Fagne et Thiérache, tôme 204 (2019) p. 23. Li tecse esteut scrît avou l' accint did la et rmetou e sistinme Feller.</poem></blockquote>

 Sourdants 

Categoreye:Veyes et viyaedjes di Walonreye
Categoreye:Ancyins ptits bans del Walonreye
Categoreye:Province di Nameur